EkBass/fiwiki-20250220-pages-articles huggingface dataset:
Feyenoord Rotterdam

Feyenoord Rotterdam on vuonna 1908 perustettu jalkapalloseura Rotterdamista, Alankomaista. Alkujaan seuran nimi oli Feijenoord samannimisen kaupunginosan mukaan, mutta vuonna 1973 nimen kirjoitustapa muutettiin nykyiseen asuunsa. Yhdessä Ajaxin ja PSV Eindhovenin kanssa Feyenoord on yksi Eredivisien kolmesta suuresta, jotka hallitsivat liigaa puolen vuosisadan ajan. 2000-luvulla seuran liigamenestys on kuitenkin jäänyt kilpakumppaneitaan vähäisemmäksi. Feyenoord tunnetaan myös väkivaltaisista kannattajaryhmistään. Het Legioenin tiedetään joutuneen usein yhteenottoihin varsinkin Ajaxin kannattajien kanssa. Vuonna 1997 Beverwijkissä kannattajien välinen kahakka johti Ajax-fanin kuolemaan. Joukkue suljettiin UEFA Cupista katsojien häiriköityä ottelussa AS Nancy-Lorrainea vastaan 30. marraskuuta 2006. Seura sai lisäksi 100 000 Sveitsin frangin sakot. Feyenoord on saavuttanut kuitenkin myös huomattavaa kansainvälistä menestystä voittaen Euroopan cupin kerran (1970) sekä UEFA Cupin kahdesti (1974 & 2002). == Saavutukset == * Alankomaiden mestaruus (16) 1924, 1928, 1936, 1938, 1940, 1961, 1962, 1965, 1969, 1971, 1974, 1984, 1993, 1999, 2017, 2023 * Alankomaiden cup (14) 1930, 1935, 1965, 1969, 1980, 1984, 1991, 1992, 1994, 1995, 2008, 2016, 2018, 2024 * Alankomaiden supercup (4) 1991, 1999, 2017, 2018 * Euroopan cup (1) 1970 * Intercontinental Cup (1) 1970 * UEFA Cup (2) 1974, 2002 == Aiheesta muualla == * Virallinen sivu Luokka:Alankomaalaiset jalkapalloseurat Luokka:Rotterdamin urheilu Luokka:Vuonna 1908 perustetut urheiluseurat
Hmongit

Hmongit tai mongit ovat aasialainen etninen ryhmä, jonka kotiseutu on vuoristoisilla alueilla Kiinan eteläisessä osassa. Suuri keskittymä asuu Guizhoussa, mutta heitä on myös naapurimaiden alueilla Laosissa, Vietnamissa ja Thaimaassa. Kiinassa hmongit luetaan virallisesti miaoihin. Miaot ovat Kiinan tunnustamista 56:sta etnisestä ryhmästä viidenneksi suurin. Thaimaassa hmongit (meot) luetaan yhdeksään hallituksen tunnustamaan vuoristolaiskansaan (chao khao). Heitä on yli 80 000 Chiang Rain ja Nanin seudulla. Hmong-kansan edustajat puhuvat hmongia, joka jakautuu useisiin toisistaan eroaviin murteisiin. ==Asuinalue ja lukumäärä== Hmongit asuttavat vuoristoseutuja Lounais-Kiinassa, pohjoisessa Indokiinassa, Thaimaassa ja Burmassa. Kiinassa hmongit luokitellaan virallisissa väestönlaskennoissa miaoiksi, joille he ovatkin läheistä sukua. Kiinan miaoista noin 3 miljoonaa on hmongeja. Vietnamissa hmongeja on noin 300 000, Laosissa 200 000 ja Thaimaassa 50 000. Vietnamin sodan ja sen seurausten myötä monet hmongit etenkin Laosista muuttivat pakolaisina läntisiin maihin, kuten Yhdysvaltoihin, Kanadaan, Ranskaan ja Australiaan. Hmongien diaspora käsittää yhteensä noin 320 000 henkilöä. ==Historia== Hmongien alkuperästä on useita eri legendoja ja teorioita, mutta todennäköisimmin he ovat lähtöisin Keltaisenjoen alueelta. Kiinalaisessa historiankirjoituksessa he esiintyvät usein kapinallisina Kiinan keskusvaltiota vastaan. Yhteenottoja han-kiinalaisten kanssa sattui etenkin han-kiinalaisten levittäytyessä Etelä-Kiinaan Song-dynastian valtakaudelta lähtien. Hmongeja alkoi muuttaa Kaakkois-Aasiaan Vietnamin, Laosin ja Thaimaan puolelle 1800-luvulta lähtien. Vietnamissa ja Laosissa hmongit päätyivät Ranskan siirtomaavallan alaisuuteen. Vuonna 1919 hmongien keskuudessa Laosissa syttyi laaja kapina siirtomaavallan verotusta vastaan. Kapinan tukahduttamiseen kului useampia vuosia. 1960-luvulla CIA värväsi hmongeista ”kuninkaallisen Laosin armeijan”, joka taisteli Ho Chi Minhin huoltotietä käyttäviä Vietnamin sissejä vastaan. Osa vastarinta-armeijan jäsenistä, ml. kenraali Vang Pao pääsi Yhdysvaltoihin amerikkalaisten vetäydyttyä Kaakkois- Aasiasta ja asettui lähinnä Kaliforniaan. Kun Pathet Lao -puolue otti vallan Laosissa, se vannoi tuhoavansa hmongit Laosista. Noin 300 000 hmongia on paennut tämän jälkeen Laosista ja osa kansan jäsenistä piilottelee viidakossa edelleen täysin erossa ulkomaailmasta. Thaimaa on palauttanut useita tuhansia hmong-pakolaisia Laosiin. Vuonna 2007 Yhdysvalloissa paljastui hmongien salaliittohanke vallan kaappaamiseksi Laosissa. Thaimaassa etenkin oopiumin tuotannon kieltäminen vuonna 1959 johti hmongien aseelliseen vastarintaan heidän tukiessaan Thaimaan kommunistista puoluetta. ==Lähteet== Luokka:Kiinan etniset ryhmät Luokka:Vietnamin etniset ryhmät Luokka:Laosin etniset ryhmät Luokka:Miaot
Testattu ilman eläinkokeita -standardi

Testattu ilman eläinkokeita -standardi (Humane Cosmetics Standard) on kosmetiikkatuotteiden valmistamiseen liittyvä suositus, joka otettiin käyttöön 17. marraskuuta 1998. Suositusta noudattavan tuotteen testauksessa ei saa olla käytetty eläinkokeita missään tuotantovaiheessa. Tuotteessa ei ole lupaa käyttää eläimillä testattuja raaka-aineita ja yrityksen pitää sitoutua siihen, ettei se ole osallisena eläimillä testaamiseen nyt eikä tulevaisuudessa. Vähintään kolmen vuoden välein käydään läpi tarkastus, jossa yrityksen eläinkokeettomuus varmistetaan. Suositusta noudattavissa tuotteissa on asiasta kertova tunnus, jossa on jäniseläimen kuva (ns. kanimerkki). Merkkijärjestelmä on saatu aikaan amerikkalaisten ja eurooppalaisten eläinsuojelujärjestön yhteistyöllä. Suomessa asian hyväksi on toiminut Animalia. Eläinkokeettoman kosmetiikan arvostelijat ovat katsoneet, että väite on harhaanjohtava, koska kaikki perusaineet on jo tutkittu, eli on mahdotonta tehdä kosmeettisia tuotteita käyttämättä testattuja aineita.Eläinten käytön moraaliJantunen M ym: Kemikaaliselvitys Standardi koskeekin vain uusia aineita. Nimenomaan uusien ainesosien turvallisuus jää tällöin epävarmaksi.Komulainen H, Toksisuuden tutkiminen ja arviointi. ss. 144-146 ==Lähteet== ==Aiheesta muualla== * Animalia: Testattu ilman eläinkokeita -standardin ehdot * Kosmetiikkaa ilman eläinkokeita Luokka:Standardit Luokka:Kosmetiikka
Johnny Knoxville

Johnny Knoxville (oikealta nimeltään Philip John "PJ" Clapp s. 11. maaliskuuta 1971 Knoxville, Tennessee, Yhdysvallat) on yhdysvaltalainen näyttelijä, joka tunnetaan parhaiten esiintymisistään Jackassissa ja Wildboyzissa. Knoxville toimi myös Jackassissa ohjaaja-tuottajana Jeff Tremainen kanssa. == Lapsuuden elämä == Knoxville syntyi Knoxvillessä, Tennesseen osavaltiossa. Hänen vanhempansa ovat Philip Clapp Sr ja Lemoyne Clapp. Valmistuttuaan South-Doylen lukiosta, hän muutti Kaliforniaan tullakseen näyttelijäksi. Aluksi hän teki pelkästään mainoksia ja muutaman pienemmän osan sivuosanäyttelijänä. == Ura == Knoxville tunnetaan parhaimmin Jackassin yhtenä perustajana. Alussa Knoxvilleä ja muita auttoi ohjaaja Spike Jonze, jonka avulla Knoxville ja muut saivat sopimuksen yhdysvaltalaisen MTV:n kanssa. == Yksityiselämä== Knoxvillellä on tytär (s. 1996), jonka nimi on tatuoitu hänen rintaansa sydämen yläpuolelle. Knoxville ja hänen vaimonsa Melanie erosivat 2007 oltuaan naimisissa yksitoista vuotta. Knoxville ja hänen tyttöystävänsä Naomi Nelson saivat pojan joulukuussa 2009. He menivät naimisiin syyskuussa 2010 ja vuotta myöhemmin heille syntyi toinen lapsi. Knoxville haki avioeroa vaimostaan kesäkuussa 2022. Knoxville ehti ystävystyä kahden sankarinsa, Johnny Cashin ja Hunter S. Thompsonin, kanssa ennen kuin he kuolivat. Hän jopa osti kesämökin Johnny Cashilta. ==Filmografiaa== * Coyote Ugly (2000) * Elämäni ilman minua (2001) * Big Trouble (2002) * Jackass: The Movie (2002) * Deuces wild - Katujen kesyttömät (2002) * MIB II – miehet mustissa 2 (2002) * Grand Theft Parsons (2003) * Walking Tall (2004) * A Dirty Shame (2004) * Lords of Dogtown (2005) * The Dukes of Hazzard (2005) * Daltry Calhoun (2005) * Älyvapaa veto (2005) * Jackass: Number Two (2006) * Jackass 2.5 (2007) * Jackass 3D (2010) * Jackass 3.5 (2011) * The Last Stand (2013) * Jackass Presents: Bad Grandpa (2013) * Teenage Mutant Ninja Turtles (2014, ääni) * Action Point (2018) * Jackass Forever (2022) == Lähteet == ==Aiheesta muualla== * Luokka:Yhdysvaltalaiset näyttelijät Johnny Knowville Luokka:Vuonna 1971 syntyneet Luokka:Elävät henkilöt Luokka:Seulonnan keskeiset artikkelit
Kansallinen liitto (Tšad)

Kansallinen liitto () on tšadilainen puolue. Vuoden 2002 parlamenttivaaleissa puolue sai yhden edustajapaikan. Luokka:Tšadin puolueet
Kansallinen liitto

Kansallinen liitto on: * Kansallinen liitto (Norja), Nasjonal Alliansen, norjalainen puolue * Kansallinen liitto (Portugali), portugalilainen puolue * Kansallinen liitto (Tšad), tšadilainen puolue * Ukrainan kansallinen liitto, ukrainalainen kansallissosialistinen, puolisotilaallinen liike.
Love Spreads

Love Spreads on brittiläisen rock-yhtyeen The Stone Rosesin kappale ja se on julkaistu yhtyeen toisella albumilla Second Coming vuonna 1994. Kappaleesta on tehty single samana vuonna ja se oli albumin ensimmäinen singlejulkaisu. Kappaleessa on hyvin paljon vaikutteita rock-yhtye Led Zeppelininiltä. == Kappaleet == # # # == Aiheesta muualla == * Discogs Luokka:Vuoden 1994 kappaleet Luokka:The Stone Rosesin kappaleet
Työväen näyttämöpäivät

Työväen näyttämöpäivät on vuosittain, tammi–helmikuun vaihteessa järjestettävä festivaali harrastajateattereille. Tapahtuman järjestää Työväen Näyttämöpäivien kannatusyhdistys ry, jonka jäsenjärjestöinä ovat Mikkelin teatteri, Mikkelin kaupunki, TNL, KSL, SAK ja TSL. Ensimmäisen kerran se järjestettiin 1976 Lahdessa. Sen jälkeen tapahtumapaikkana on ollut Mikkeli. Festivaaleille valitaan vuosittain 10–15 kotimaista ja 1–3 ulkomaista ryhmää. Festivaaleilla toimii ammattilaisista nimetty raati, joka katsoo esitykset ja antaa palautetta esiintyjille. Tapahtumassa ei varsinaisesti palkita voittajaa, mutta yleisöäänestyksen suosikki saa kiertopalkinnon, antiikkituolin. ==Aiheesta muualla== *Tapahtuman oma sivusto Luokka:Suomen teatteritapahtumat Luokka:Mikkelin tapahtumat Luokka:Lahden tapahtumat Luokka:Harrastajateatteri Luokka:Harrastustapahtumat
Vs.

Vs. on grunge-yhtye Pearl Jamin vuonna 1993 julkaisema hittialbumi. Se meni julkaisuviikollaan suoraan Yhdysvaltojen albumilistan ykköseksi ja myi jo ensimmäisellä viikollaan 950 000 kappaletta, joka oli silloinen ennätys. Tuolloin yhtyeen maine oli lähes huipussaan. Albumin tunnetuimmat kappaleet lienevät ”Go” ja ”Daughter”. Albumin nimen piti alun perin olla Five Against One, joka mainitaan muun muassa kappaleen ”Animal” sanoituksissa. Albumi debytoi Yhdysvalloissa Billboard 200 -listan ensimmäisellä sijalla. Isossa- Britanniassa se nousi albumilistan toiselle sijalle. ==Kappaleet== # # # # # # # # # # # # == RIAA:n sertifikaatit == RIAA:n sertifikaatti Myöntämispäivä RIAA Gold & Platinum search Kulta 6. tammikuuta 1994 Platina 6. tammikuuta 1994 5x platinaa 6. tammikuuta 1994 6x platinaa 16. maaliskuuta 1995 7x platinaa 24. toukokuuta 2000 ==Singlet== Vuosi Single Lista Sijoitus 1993 "Go" US Mainstream Rock Tracks No. 3 1993 "Go" US Modern Rock Tracks No. 8 1993 "Go" UK Singles Chart No. 190 1993 "Daughter" US Mainstream Rock Tracks No. 1 1994 "Daughter" US Modern Rock Tracks No. 1 1994 "Daughter" Irish Singles Chart No. 4 1994 "Daughter" UK Singles Chart No. 18 1994 "Daughter" US Top 40 Mainstream No. 28 1994 "Animal" US Mainstream Rock Tracks No. 21 1994 "Glorified G" US Mainstream Rock Tracks No. 39 1994 "Dissident" US Mainstream Rock Tracks No. 3 1994 "Dissident" US Modern Rock Tracks No. 3 1994 "Dissident" Irish Singles Chart No. 7 1994 "Dissident" UK Singles Chart No. 14 1994 "Elderly Woman Behind the Counter in a Small Town" US Modern Rock Tracks No. 17 1994 "Elderly Woman Behind the Counter in a Small Town" US Mainstream Rock Tracks No. 21 1996 "Daughter" US The Billboard Hot 100 No. 97 Kappaleista "Glorified G" ja "Elderly Woman Behind the Counter in a Small Town" ei ole julkaistu virallisia singlejä. ==Muusikot== * Eddie Vedder – laulu * Dave Abbruzzese – rummut * Jeff Ament – basso * Stone Gossard – kitara * Mike McCready – soolokitara ==Lähteet== luokka:Vuoden 1993 albumit Luokka:Pearl Jamin albumit Luokka:Brendan O’Brienin tuottamat albumit
Demosthenes (sotilas)

Demosthenes (; kuoli 413 eaa.) oli ateenalainen sotapäällikkö peloponnesolaissodan aikana. Hänen johtamansa ateenalaiset kukistivat spartalaiset Pyloksen taistelussa ja Sfakterian taistelussa vuonna 425 eaa. Vuonna 414 eaa. Demosthenes lähetettiin Eurymedonin kanssa avustamaan ateenalaisia joukkoja Sisilian sodassa. Spartalaisten avulla sisilialaiset kukistivat ateenalaiset ja Demosthenes otettiin vangiksi. Hänet ehdittiin teloittaa, vaikka spartalainen kenraali Gylippos halusi ottaa hänet vangiksi. Luokka:Antiikin kreikkalaiset sotilaat Luokka:Syntymävuosi tuntematon Luokka:Vuonna 413 eaa. kuolleet
Tekes

Tekes (nykyisin Business Finland)Uutinen nimen vaihdosta oli Suomen valtion virasto, joka aktivoi ja rahoitti yritysten, yliopistojen ja korkeakoulujen sekä tutkimusyksikköjen tutkimus- ja kehitysprojekteja. Tekes perustettiin vuonna 1983. Sen vuosibudjetti oli noin 500 miljoonaa euroa, josta noin kolmannes käytettiin yliopistojen ja tutkimuslaitosten tutkimukseen ja loput yritysten tuotekehityksen tukemiseen. Viraston virallinen nimi oli vuosina 2014–2017 Innovaatiorahoituskeskus Tekes. Virallisia yhteyksiä lukuun ottamatta käytössä oli lyhyt muoto TekesPresidentti vahvisti Tekesiä koskevien lakien muutokset Metsäalan ammattilehti 14.12.2013.. Vuoden 2018 alussa kansainvälistymis-, investointi- ja matkailunedistämispalveluita tarjoava Finpro ja Tekes yhdistyivät uudeksi toimijaksi nimeltä Business Finland. Business Finlandin tehtävissä Suomessa ja ulkomailla työskentelee noin 400 henkeä, joista 90 ELY-keskuksissaTekesin organisaatio Viitattu 1.11.2015. ==Toiminta== Tekesin toimintaperiaatteena oli, että se pyrki auttamaan yrityksiä muuttamaan kehittämiskelpoisia ideoita liiketoiminnaksi. Rahoituksen lisäksi se tarjosi asiantuntijapalveluja. Virasto ei itse tehnyt tutkimustyötä. Toiminnallaan se pyrki lisäämään elinkeinoelämän kansainvälistä kilpailukykyä sekä yhteiskunnan hyvinvointia kasvattamalla tuotantoa ja vientiä sekä luomalla perustaa työllisyydelle. Tekes oli keskeinen toimija Suomen innovaatiojärjestelmässä. Laajan kotimaisen ja kansainvälisen verkostoitumisen avulla se pyrki varmistamaan uusien innovaatioiden synnyn. Tekes toimi yhteistyössä noin 50 yliopiston ja 3 000 yrityksen kanssa. Virasto sai rahoituksensa työ- ja elinkeinoministeriöltä eli valtion budjetista. == Historia == Tekes perustettiin lailla ja se aloitti toimintansa 1. heinäkuuta 1983. Sen pääjohtajina (vuoteen 1989 ylijohtaja) ovat toimineetPääjohtajakunta, s. 230–232. SKS, Helsinki 2005.Pekka Soini Tekesin pääjohtajaksi * Juhani Kuusi 1983–1995 * Martti Mäenpää 1995–1999 * Veli-Pekka Saarnivaara 2000–2012 * Pekka Soini 2012–2017 == Katso myös == * Sitra == Lähteet == == Aiheesta muualla == * Business Finlandin www-sivut * Business Finlandin ohjelmat * Tekes ja Finpro unhoittuvat historiaan – vientikoneeksi kaiken kokoava Business Finland Yle 28.3.2017. * Hallitus romutti Tekes- brändin puolessa vuodessa - valtion virasto vaihtoi nimensä Business Finlandiksi, vaikka nimen kerrottiin olevan kyseenalainen, lakien vastainen ja harhaanjohtava: ”Business Finland on syytä jättää viraston nimestä pois” Iltalehti 25.6.2018. Luokka:Suomen entiset viranomaiset ja keskusvirastot Luokka:Työ- ja elinkeinoministeriö Luokka:Suunnittelu ja innovaatio Luokka:Tutkimusrahoitus Luokka:Yritysrahoitus
Everybody Needs Dancemusic Sometimes

Everybody Needs Dancemusic Sometimes on lyhytikäisen suomalaisen rock-yhtyeen Rock’n’Roll Bandin debyyttialbumi ja jäi yhtyeen ainoaksi studioalbumiksi. Yhtye oli jo hajonnut levyn julkaisuaikana. Albumin tutuin kappale lienee "I’m Gonna Roll", joka nauhoitettiin 9. toukokuuta 1975 kuten myös kappale "Come 'Round Betty", jotka julkaistiin singlellä. Albumista on julkaistu 2004 remasteroitu CD-painos, joka sisältää kolme bonusraitaa albumin lisäksi. Bonusraidat "Fever" ja "Seventh Son" on nauhoitettu 1974 keväällä ennen varsinaista Rock'n'Roll Band -kokoonpanoa. Mukana kyseisissä raidoissa olivat mm. Janne Ödner (kitara, laulu kappaleessa "Seventh Son"), Affe Forsman (rummut), Esa Kotilainen (mellotron kappaleessa "Fever") ja Pave Maijanen (basso, laulu kappaleessa "Fever"). == Kappaleet == # # # # # # # # # # # === Uudelleenjulkaisun bonuskappaleet === # * # # == Kokoonpano == * Dave Lindholm – laulu, kitara * Pave Maijanen – bassokitara * Affe Forsman – rummut === Muut tekijät === * Antti Joki – äänittäjä * Erkki Hyvönen – äänittäjä * Paul Jyrälä – äänittäjä == Singlet == * * == Kirjallisuutta == * Luokka:Vuoden 1975 esikoisalbumit Luokka:Suomalaiset rockalbumit Luokka:Love Recordsin albumit Luokka:Pave Maijasen tuottamat albumit
Eero Seppänen

Eero Seppänen (18. elokuuta 1924 Punkaharju - 2\. lokakuuta 2004 Kuopiomannerheim-ristinritarit.fi, Eero Seppänen) oli suomalainen sotilas ja Mannerheim-ristin ritari. Hän oli kolmanneksi nuorin kaikista ritareista. ==Panssarien tuhoaja== Seppänen oli vain 17-vuotias sotamies jatkosodan alkaessa. Hyökkäysvaiheen loputtua hän päätyi käymään asemasotaa kahdeksi ja puoleksi vuodeksi Mustilanmäen lohkolle JR 49:n tykkikomppaniassa. Juuri ennen Kannaksen suurhyökkäyksen alkua 1944 hän sai pikakoulutuksen ”kauhuampujaksi” eli käyttämään uutta panssarikauhu-nimellä tunnettua saksalaista sinkoa. Kesäkuun 14. ja 15. päivän välisenä yönä Seppänen tuhosi Siiranmäen taistelussa yksinään panssarikauhulla kuusi vihollispanssaria. Yhden hän joutui tuhoamaan kiertämällä sen taakse ja ampumalla sen polttoainesäiliön tuleen. Seppänen haavoittui lievästi, mutta jatkoi taistelua, tuhoten vielä kaksi muuta panssaria parin päivän aikana. Siiranmäessä tuhotuista yhteensä 21 vaunusta Seppäsen osuus oli siis yli kolmannes. ==Ritari ja kirvesmies== Seppänen sai ansioistaan Mannerheim-ristin 4. heinäkuuta 1944. Hän oli yksi harvoista sotamiehistä, jotka sen saivat, ja ristin saadessaan vasta 19-vuotias. Tätä korkeaa ansiomerkkiä hänelle esitti everstiluutnantti Adolf Ehrnrooth, JR 7:n komentaja, vaikka Seppänen kuuluikin vieraan rykmentin alaisuuteen. Myöhemmin miehet ystävystyivät ja maaliskuussa 2004 eli vain puoli vuotta ennen omaa kuolemaansa Seppänen oli jättämässä viimeisiä jäähyväisiä Ehrnroothille kolmen muun ritarin kanssa. Vuonna 1951 hän oli ollut kantamassa Suomen marsalkka Mannerheimin arkkua ritarien edustajana. Sodan jälkeen Seppänen toimi isänsä Emelin tavoin A. Auvinen Oy:n omistamalla Putikon sahalla Punkaharjulla, kirvesmiehenä ja lämmittäjänä aina eläkkeelle jäämiseensä eli vuoteen 1984 saakka. Seppänen oli perheellinen, hänen vaimonsa oli Helvi Kosonen (k. 1986). ==Lähteet== * (kirjoittanut Risto Marjomaa) ===Viitteet=== == Aiheesta muualla == * Eero Seppäsen muistokirjoitus Helsingin Sanomissa * Luokka:Mannerheim-ristin ritarit Luokka:Vuonna 1924 syntyneet Luokka:Vuonna 2004 kuolleet
Juha Pentikäinen

Juha Yrjänä Pentikäinen (s. 26. helmikuuta 1940 Rantsila) on Helsingin yliopiston uskontotieteen laitoksen emeritusprofessori sekä Lapin yliopiston ja Pohjoisen kulttuuri-instituutin pohjoisen etnografian professori. Pentikäinen toimi Helsingin yliopiston uskontotieteen professorina 1972–2008 ja virkaa tekevänä professorina 1970–1972. Hän on myös toiminut Turun yliopistossa folkloristiikan ja uskontotieteen dosenttina vuosina 1968–1998. Vuonna 2009 hänet kutsuttiin Lapin yliopiston ja Pohjoisen kulttuuri- instituutin pohjoisen etnografian professoriksi. Pentikäinen on tullut tunnetuksi etenkin kansanuskon, kansanperinteen ja mytologian tutkijana. Häntä on luonnehdittu yhdeksi maailman johtavista etnografian ja uskontotieteen asiantuntijoista. Pentikäiselle myönnettiin vuonna 2018 merkittävä eurooppalainen tunnustus kansansatujen tutkimuksen alalta, kun Märchenpreis der Märchen-Stiftung Walter Kahn jaettiin hänelle Volkachissa 20. syyskuuta 2018. == Elämä == Juha Pentikäisen isä oli rovasti Veikko Pentikäinen. Neuvostoliiton vakoojana tunnetuksi tullut Vilho Pentikäinen oli hänen setänsä. Pentikäinen meni naimisiin teologian opiskelija Elina Lyyran kanssa 1963. He saivat seitsemän lasta (Juha Mikael 1964, Katja 1968, Antti Yrjänä 1972, Hanna 1975, Mari 1978, Mirja 1980 ja Aino 1984). He erosivat myöhemmin. Pentikäinen on ollut mukana politiikassa. Hänet valittiin vuonna 1986 keskustapuolueen varapuheenjohtajaksi, jossa tehtävässä hän toimi vuoteen 1988 asti. Vuosina 1985–1995 hän oli Helsingin kaupunginvaltuuston jäsen. Pentikäinen muutti vuonna 2004 Heinäveden Palokkiin. Hän toimi 2005–2009 Heinäveden kunnanvaltuuston jäsenenä ja valtuuston toisena varapuheenjohtajana. Pentikäisen arkisto on talletettu pysyvästi Saamelaisarkistoon Inariin. == Teoksia == ===Kirjoittanut=== * The Nordic Dead Child Tradition (1968) (Väitöskirja) * * * * * * * * * * * * * === Toimittanut === * * * * * * * *Pentikäinen, Juha & Pulkkinen, Risto: Saamelaisten mytologia. Helsinki: Suomalaisen Kirjallisuuden Seura, 2018. ISBN 978-952-222-912-0 == Lähteet == == Aiheesta muualla == * Kare, Antero: Pyhät kalliot ja šamanismi. Helsingin Sanomat 28.6.2003. * Kovanen, Marjo: Folkloristiikan klassikot: Juha Yrjänä Pentikäinen. Jyväskylän yliopisto, Historian ja etnologian laitos. * Kovanen, Marjo: Karhuprofessorin jäähyväiset yliopistolle. Elore 2/2008. (PDF) * Etnika. Sivusto esittelee Juha Pentikäisen tutkijanuraa ja meneillään olevia hankkeita. Luokka:Suomalaiset uskontotieteilijät Luokka:Helsingin yliopiston professorit Luokka:Lapin yliopiston professorit Luokka:Suomen Keskustan poliitikot Luokka:Helsingin kaupunginvaltuutetut Luokka:Heinäveden kunnanvaltuutetut Luokka:Vuonna 1940 syntyneet Luokka:Elävät henkilöt Luokka:Vanhoillislestadiolaiset henkilöt Luokka:Suomalaiset professorit
Ville Leinonen

Ville Leinonen (s. 14. lokakuuta 1975 Savonlinna) on suomalainen laulaja- lauluntekijä. Leinosen ensimmäisen pitkäsoiton Raastinlauluja julkaisi vuonna 1997 anjalankoskelainen Kulttuuriyhdistys KuuMaa.Kulttuuriyhdistys KuuMaa Vuonna 1998 Leinonen perusti Valumo-yhtyeen, jonka esikoissinglen Yöaikaan julkaisi Fonal Records vuonna 1999.Alanko & Silas 2006, s. 75–84. Vuonna 2000 yhtye levytti Poko Rekordsille, jolle se vuosina 2000–2005 teki neljä studiolevyä. Tänä aikana Leinonen julkaisi myös Suudelmitar-soololevyn. Valumo soitti viimeisen keikkansa 15. lokakuuta 2005 Jyväskylän Tanssisali Lutakossa. Vuonna 2006 Leinoselta ilmestyi lyriikkakokoelma Äänettömiä salamoita Pop- lehden kustantamana. Leinosen tammikuussa 2007 ilmestynyt albumi Hei! sisältää cover-versioita 1970-luvun lopun ja 1980-luvun alun suomi-iskelmistä. Osa on edelleen tunnettuja, mutta osa jo unohtuneita kappaleita, joita esittivät aikanaan esimerkiksi Katri Helena ja Juhamatti. Tällä levyllä Leinosen yhtyeen nimi on ChrisseForever-band. Nimi viitannee iskelmäsanoittaja Chrisse Johanssoniin. Paikallisradioiden toimittajat valitsivat kappaleen Hei! kuukauden levyksi. 21\. toukokuuta 2008 ilmestyi Ville Leinosen Unilehto -albumi samannimiseltä yhtyeeltä. Se sisältää cover-versioita 1900-luvun alun suomalaisista ja slaavilaisista kansanlauluista. Vuosina 2010–2013 Leinonen on julkaissut viisi sooloalbumia, joista yhden Sound of Finlandin kautta. Leinosen kolmas cover-levy, vuoden 2014 lokakuussa ilmestynyt Death Black Dream, sisältää cover-versioita Samhainin kappaleista. Maaliskuussa 2017 Leinoselta ilmestyi levy Hei taas, joka sisältää iskelmäcovereita 1980-luvulta diskoversioina. == Diskografia == === Albumit === * * * * * * * * * * * * * * * * * * Mopo & Ville Leinonen: * === Kokoelma-albumit === * Kulttuuriyhdistys KuuMaa * * * Eri esittäjiä: Kaikki paitsi Mårtenson on turhaa, EMI Music Finland * === Singlet === * ”Yöaikaan” / ”Surusirpale” (1999) * ”Eriikka” / ”Pour beibinoire” / ”Tuulten helmoille” (2000) * ”Enkeli” / ”Helmipuutarhan perhosia” / ”Enkeli” -video (2000) * Kristallitrilogia: ”Kristiinojen yö” / ”Kissankellokimppu” / ”Hipsutuslaulu” (2001) * ”Kultahippuhapsi” / ”Kaunotar ja kulkuri” (live) (2001) * ”Kultainen laulu” / ”Aamun valkoliljat” / ”Kultainen laulu” (demo) (2002) * ”Tää on se ilta” / ”Nuotiolaulu” / ”Tää on se ilta” (demo) (2002) * ”Pimeän sydämeen” / ”Kristiinojen yö” (live) / Yöaikaan (live) / Pimeän sydämeen (live) (2003) * ”Wien” / ”Mitä tarkoittaa kesytetty” (live) (2004) * ”Piilopaikka” / ”Sataa” (2005) * Vuori: ”Vuori studiossa” / ”Vuori kotona” / ”Vuori keikalla” (2005) * ”Varpunen” / ”Hei, sisareni” (2006) * ”Vakoilijat” (2006) * ”Etsin kunnes löydän sun” / ”Vien sinut kotiin” (2006) * ”Mal Du Soley” (promo, 2009) == Kirjallisuutta == * Ville Leinonen: Äänettömiä salamoita (POP-Kirja, 2006) (laulutekstit) * Ilmiöitä - Suomipopin tähdenlentoja (Kirjassa käsitelty Valumo-yhtyeen historia) == Lähteet == * ===Viitteet=== ==Aiheesta muualla== * Ville Leinosen kotisivut Luokka:Suomalaiset poplaulajat Luokka:Suomalaiset rumpalit Luokka:Suomalaiset laulaja-lauluntekijät Luokka:Vuonna 1975 syntyneet Luokka:Elävät henkilöt
Podsoli

Podsoli on havumetsävyöhykkeessä yleinen maannos, jossa on karike, humus, uuttumiskerros, rikastumiskerros ja pohjamaa. Podsoli on niukkaravinteista melko runsaiden sateiden takia. Sade valuttaa ravinteita alemmas ja jättää kasvua haittaavia aineita pintaan. Uusia ravinteita syntyy lahoamisen tuloksena melko hitaasti. Metsän kasvillisuus ja ilmasto vaikuttavat maannoksen rakenteeseen. Maannos alkaa muodostua metsän pohjalle puista pudonneista neulasista ja kasvijätteistä. Tämä kerros on varsin ohut ja nimeltään karikekerros (0-horisontti). Varsinaisessa podsolissa on selvästi toisistaan erottuvia vyöhykkeitä. Karikkeen alla on vähäravinteinen, hapan ja hitaasti lahoava humuskerros, kangashumuskerros (A1-horisontti). Lahoamisen hitaus johtuu ilmanalan viileydestä. Humusta (kangasturvetta, kunttaa) hajottavat sienirihmastot. Sen alla on lahoamisjätteitä sisältävä vaaleanharmaa-tuhkanharmaa huuhtoutumiskerros (uute- eli valkomaa, A2-horisontti). Se on kehitynyt kun sadevesi on huuhtonut ravinteita alemmas. Podsolissa syvemmällä maassa on rikastumiskerros (B-horisontti), joka toisinaan on iskostunut anturamaaksi ja sisältää humusaineiden sekä rauta- ja alumiinihydroksidien saostumia. Rautapodsolimaannoksen B-horisontti on ruosteenvärinen, humuspodsolimaannoksen miltei musta. Vielä syvemmällä on muuttumaton pohjamaa (C-horisontti). Maannokseen ei aina lueta maaperän alempia osia, jossa ovat muun muassa pohjavesi ja peruskallio, vaikka niiden laatu voikin vaikuttaa maannoksen sisältämiin ravinteisiin. Eräs tapa kuvata podsolin rakenne: *00) karikekerros *01) humuskerros (A1) *a) uuttumiskerros (A2) *b) rikastumiskerros (B) *b+c) heikosti muuttunut kerros *c) muuttumaton pohjamaa (C) *d) pohjavesi *e) peruskallio Luokka:Maannokset
Tapiirit

Tapiirit (Tapiridae) on kavioeläimiin kuuluva nisäkäsheimo, johon kuuluu yksi suku (Tapirus) ja siinä neljä lajia. Näistä yksi elää Kaakkois-Aasiassa ja muut Keski- ja Etelä-Amerikassa. Heimon historia ulottuu yli 50 miljoonan vuoden päähän. Tapiirit ovat sukua sarvikuonoille, vaikka muistuttavatkin enemmän sikaa ja norsua. Niiden koko vaihtelee lajeittain, mutta ne ovat yleensä noin kaksi metriä pitkiä, metrin korkuisia ja painavat 150–300 kilogrammaa. Tapiirit elävät luonnonolosuhteissa noin 30-vuotiaaksi. Tapiirit ovat varsin arkoja ja viettävät piilottelevaa elämää. Ne liikkuvat enimmäkseen öisin. Tapiireilla on lyhyt kärsämäinen kuono. Tapiirit muistuttavat käyttäytymiseltään lähinnä sarvikuonoja. Niiden ainoa puolustuskeino vaaran uhatessa on juokseminen metsän suojiin. Sarvikuonojen tapaan tapiirin haju- ja kuuloaisti ovat hyvät, mutta näkökyky on varsin heikko. Tapir anta.JPG|Amerikantapiiri Mountain Tapir2.jpg|Vuoritapiiri Malayan Tapir.JPG|Intiantapiiri Tapirus bairdii -Franklin Park Zoo, Massachusetts, USA-8a.jpg|Bairdintapiiri == Lähteet == * Luokka:Seulonnan keskeiset artikkelit
PCU (liikenne)

PCU on lyhenne englannin kielen sanoista passenger car equivalent unit ja se tarkoittaa samaa asiaa kuin PCE, passenger car equivalent. PCU on liikennesuunnittelussa käytetty vertailuyksikkö, jonka avulla laskelmissa voidaan käyttää yhtä yksikköä kuvaamaan erilaisten ajoneuvojen tarvitsemaa tilaa liikennevirrassa. Perusyksiköksi on valittu yleisin liikkuja eli henkilöauto, johon muita ajoneuvoja verrataan. Eri autolajeille, moottoripyörille, polkupyörille, traktoreille jne. on laskettu kerroin, joka kuvaa niiden tilantarvetta henkilöautoon verrattuna. Kertoimen suuruus vaihtelee, sillä tilantarpeeseen vaikuttaa myös esimerkiksi tietyyppi, liikennevirran nopeus ja kääntyvät ajoneuvot. Tyypillisiä PCU:n arvoja eri ajoneuvolajeille ovat: Tyypillisiä PCU:n arvoja eri ajoneuvolajeille ovat: henkilöauto 1 PCU moottoripyörä ½ PCU kuorma-auto 2 PCU linja-auto 2 PCU traktori 3 PCU yhdistelmäajoneuvo 3 PCU yhdistelmäajoneuvo laivaterminaalissa 6 PCU \- - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - Tutkittaessa Intian tieliikennettä saatiin PCU:lle seuraavia arvoja : Tutkittaessa Intian tieliikennettä saatiin PCU:lle seuraavia arvoja : moottoripyörä 0,2–1,8 PCU polkupyörä 0,5–3,3 PCU traktori 0,4–25 PCU kuorma-auto 0,7–2,2 PCU linja-auto (joka ei pysähdy pysäkille) 0,7–2,2 PCU pakettiauto 1,8–7,7 PCU PCU:ta käytetään myös tiemaksujen suuruuksia erilaisille ajoneuvoille määrättäessä. Lisäksi PCU:ta voidaan käyttää lautta- ja lossiliikenteessä, jolloin yksi PCU vastaa noin 4,2 metriä. PCU-km tarkoittaa yhtä henkilöautolla kuljettua kilometriä, jolloin vastaavasti yksi puoliperävaunulla ajettu kilometri 3 PCU-km. Liikennemääriä tutkittaessa perusyksiköksi sopii joskus paremmin keskikokoinen kuorma-auto, johon muita ajoneuvoja verrataan. Tällöin käytetään yksikköä MTE eli medium truck equivalent, joka tarkoittaa yhtä keskikokoista kuorma-autoa. 1 MTE = 2 PCU. Sana keskikokoinen (medium) tarkoittaa tässä yhteydessä kaksiakselista kuorma-autoa. ==Katso myös== * CEU Luokka:Tieliikenne
Valtion tietokonekeskus

Valtion tietokonekeskus (lyhenne Vtkk, lempinimi Vetski) oli valtiovarainministeriön alainen laitos, joka hoiti valtionhallinnon tietojenkäsittelytehtäviä. Vtkk perustettiin vuonna 1964. 1990-luvulla se ensin muutettiin liikelaitokseksi ja sen jälkeen yhtiöitettiin VTKK-yhtymä Oy:ksi. Vuoden 1996 alussa se fuusioitiin Tietotehdas Oy:n ja Unic Oy:n kanssa TT Tieto Oy:ksi (nyk. TietoEVRY Oyj). Vtkk:n tehtävänä oli tarjota valtionhallinnon yksiköille niiden tarvitsemia tietotekniikkapalveluja omakustannushintaan. Näitä palveluja oli tietojärjestelmien määrittely, suunnittelu ja toteutus sekä konekeskuspalvelut. Pien- ja mikrotietokoneiden yleistyessä VTKK alkoi myös toimittaa laitteistoja asiakkailleen. Vtkk:n suuria asiakkaita olivat muun muassa Autorekisterikeskus (ARK), sittemmin Ajoneuvohallintokeskus (AKE), nykyisin Liikenteen turvallisuusvirasto (Trafi), verohallinto, Väestörekisterikeskus (VRK), poliisi ja Valtiokonttori. VTKK ylläpiti valtionhallinnon suuria keskusrekistereitä kuten esimerkiksi Väestörekisteriä ja Ajoneuvorekisteriä. Valtionhallinnon yksiköillä oli VTKK:n toiminta-aikana velvollisuus käyttää VTKK:n palveluja, ellei muulle ratkaisulle ollut perusteltuja syitä, kuten omaa toteutusta, VTKK:n resurssivaikeuksia tai muuta sellaista. Vtkk:n yhteydessä toimi tuolloin myös CSC – Tieteen tietotekniikan keskus. 1960-luvun lopulla Vtkk:ssa otettiin käyttöön omalla tutkimusosastolla kehitetty ohjelmointikieli, FAS. Sen pohjalta kehitettiin myös muita varusohjelmistoja, kuten käyttöjärjestelmät FASOS Nokian Mikko- ja Televan TDS-pienkoneille ja Mini-FAS PC-koneille, sekä joukko tekstieditoreita, kuten Teko, ja tietoliikenneohjelmistoja ym. FAS- järjestelmiä myytiin kehitysympäristöiksi myös jonkin verran valtionhallinnon ulkopuolelle ja ulkomaille, ainakin Norjaan. == Henkilöstö == Vtkk:n henkilöstöstä ylijohtaja oli virkamies. Muut olivat toimihenkilöitä. Ylijohtajina toimivat: * Otto Karttunen * Jukka Wallenius * Juhani Ryhänen ==Katso myös== * Valtion tieto- ja viestintätekniikkakeskus Valtori == Aiheesta muualla == * Valtion tietokonekeskuksen arkisto (1964-1992) Finnassa Luokka:Valtion entiset liikelaitokset
PCU

PCU tarkoittaa seuraavia asioita: * PCU, englannin sanoista Passenger Car equivalent Unit, liikennesuunnittelun vertailuyksikkö * PCU, englannin sanoista Packet Control Unit, GSM-standardin osa * PCU, elokuva vuodelta 1994 * Picayune Municipal Airport, IATA-koodi PCU, lentokenttä Mississippissä Yhdysvalloissa. Luokka:Täsmennyssivut
Jakovlev Jak-40

Jakovlev Jak-40 () on kolmemoottorinen lyhyille reiteille suunniteltu lentokone. Jakovlevin suunnittelutoimiston koneella oli tarkoitus korvata Neuvostoliiton sisäisessä lentoliikenteessä Lisunov Li-2 ja Iljušin Il-14-koneet. Kone voi toimia myös huonoilta kentiltä: se pystyy STOL-nousuun ja laskuun. Koneessa on omat laskuportaat, joten kentiltä ei vaadita edes niitä. Konetyypin ensilento tapahtui 21. lokakuuta 1966 ja tuotanto alkoi seuraavana vuonna. Kaupallinen liikenne alkoi Aeroflotilla syyskuussa 1968. Tuotanto jatkui vuoteen 1978 asti, jolloin konetyyppiä oli valmistettu yhteensä 1 011 kappaletta. Kone on saanut lempinimiä, kuten "lentävä pilli" moottoriäänensä perustella, "kerosiinihävittäjä" () moottorien huonon polttoainetalouden vuoksi sekä "tupakantumppi" (ven. окурок.) koneen muodon ja savuttavien moottorien takia. == Versiot == * Jak-40 - Ensimmäinen tuotantomalli * Jak-40D - Suurempi polttoainekapasiteetti ja lentokantama * Jak-40DTS * Jak-40EC - Vientiversio, jota yritettiin myydä 1970-luvulla muun muassa Finnairille * Jak-40K - Yhdistetty rahti- ja matkustajaversio * Jak-40M - Ehdotettu 40-paikkainen versio * Jak-40TL - Pohjois-Amerikan markkinoille kehitetty versio, jossa olisi ollut kolme Lycoming LF 507 -suihkumoottoria * Jak-40V - Vientiversio, jossa on kolme Ivtsenko AI-25T -suihkumoottoria. ==Käyttäjät== Suurin osa edelleen liikenteessä olevista Jak-40:stä on käytössä entisissä Neuvostoliiton maissa. Länsimaissa konetyyppiä ei juurikaan näe mm. melurajoitusten takia. Jak-40-operaattoreita olivat tai ovat Aerirren, Air Calypso, Air Settanta, Aeroflot, Bakhtar Afghan, Balkan Bulgarian, CAS, Egyptair, General Air, Lloyd Aero Boliviano, Severstal, Slovair, Templewood Aviation, Vietnam Airlines ja Jamal Airlines. Venäjän Aeroflotin laivastosta koneita on siirtynyt yksityiskoneiksi liikemiehille. Seuraavien maiden asevoimilla on ollut Jak-40 -koneita: Bangladesh, Bulgaria, Etiopia, Guinea- Bissau, Laos, Puola, Päiväntasaajan Guinea, Syyria, Vietnam, Jugoslavia, Sambia == Onnettomuudet == Valmistetuista 1 136 Jak-40-koneesta 106 eli noin 9,3 prosenttia on vuoden 2018 loppuun mennessä tuhoutunut onnettomuuksissa, kaappauksissa, terroriteoissa ja muissa tapahtumissa. Vertailun vuoksi saman aikakauden ja kokoluokan koneista vastaava osuus Fokker F.28 Fellowshipillä on 18,7 prosenttia ja VFW-Fokker 614:llä 5,3 prosenttia. Jak-40:n toistaiseksi pahin onnettomuus tapahtui 28. elokuuta 1993 Tadžikistanin Horugissa, kun Tadžikistanin sisällissodassa naisia, lapsia ja militantteja kuljettaneen Tajik Airin Jak-40:n lentoonlähtö epäonnistui. Kone kulki yli kiitotien pään suurella nopeudella, osui maapenkkaan ja betonirakennukseen ja päätyi jokeen. Koneessa oli kolme tonnia ylikuormaa. Miehistö pakotettiin ottamaan koneeseen liikaa matkustajia, ja lopulta 28-paikkaisessa koneessa oli yhteensä 86 ihmistä, joista vain neljä selvisi onnettomuudesta. Se on myös pahin Tadžikistanin alueella tapahtunut lento-onnettomuus. == Tekniset tiedot (Jak-40) == == Lähteet == * === Viitteet === Luokka:Neuvostoliittolaiset matkustajalentokoneet Luokka:1960-luvun matkustajalentokoneet Jak-40
Anneli Ranta

Anneli Ranta-Meriläinen (s. 11. syyskuuta 1955 Alavus) on suomalainen näyttelijä, laulaja ja vuorovaikutuskouluttaja. Ranta kävi Tampereen yliopiston IV ammattinäyttelijäkurssin vuosina 1977–1981. Hänen vuosikurssitovereitaan olivat muun muassa Tommi Auvinen, Markku Eskelinen, Ilpo Hakala, Ritva Jalonen, Teija Auvinen, Seppo Pääkkönen, Aliisa Pulkkinen, Jukka Rantanen, Vesa Wallgren ja Tiina Weckström. Hän korotti alempaa korkeakoulututkintoa vastaavan ammattinäyttelijätutkinnon teatteritaiteen maisteriksi vuonna 1997. Teatteritaiteen lisäksi Ranta on tehnyt lauluopintoja Tampereen konservatoriossa vuosina 1992–1998, Vera Rózsan johdolla Lontoossa vuosina 1997–1999 ja Arla Salon johdolla vuodesta 2014 lähtien. Lisäksi hän on tehnyt Alexander-tekniikan opintoja Tampereen yliopistossa ja Walther Carringtonin koulussa Lontoossa vuosina 1996–1999. Ranta on näytellyt useissa rooleissa muun muassa Tampereen Teatterissa, Turun kaupunginteatterissa ja Hämeenlinnan kaupunginteatterissa, ja tuottanut runsaasti erilaisia teatteriproduktioita kuten Wisława Szymborskan runoesityksiä, lastennäytelmän Ronja Ryövärintytär, Risto Aution komedian Sainks mä? ja kabareen Kylän komeimmat kumpareet. Hän on myös laulaja ja esiintynyt pääroolissa Gian Carlo Menottin oopperassa Puhelin sekä useissa musikaaleissa. Rannan tunnetuin näyttelijäntyö lienee Helena Kuulan rooli saippuasarjassa Salatut elämät. Rannan roolihahmo nähtiin sarjassa ensimmäisen kerran keväällä 2008 ja viimeisen kerran syksyllä 2015. Sitä edelsi merkittävä rooli Matti Ijäksen televisioelokuvassa Kolme Suudelmaa yhdessä Sulevi Peltolan kanssa. Vuonna 2012 Ranta oli ehdolla kunnallisvaaleissa Vihreiden listalla Tampereella. Hän oli myös ehdolla kuntavaaleissa 2017 saaden 58 ääntä eikä tullut valituksi. Anneli Rannalla on kolme lasta: Jetro Meriläinen, Peetu Meriläinen ja Vihreiden entinen kansanedustaja Rosa Meriläinen, jonka kanssa hän näytteli Metsoloissa. Rannan puoliso on televisiotuottaja Ari Meriläinen. ==Filmografia== ===Elokuvat=== Vuosi Elokuva / Televisioelokuva Rooli 1984 Medeia nainen 1984 Musta hurmio Renkosen vaimo 2006 Kolme suudelmaa Lefa 2008 Päätalo Alli Kuusinen ===Televisiosarjat=== Vuosi Televisiosarjat Rooli 1985 Suomalaisia tähtihetkiä 1986 Solmuja Ruth 1993 Pappa rakas Marjatta Alanen 1995 Metsolat Laila Heikkinen 1997 Elämän suola Minna Masteroni 2000 Mahtihäät 2003 Kaunis mies Olga 2003–2004 Tie Eedeniin Helena Pohja 2004 Paavo ja Raili asiakas 2007 Maan mitta nainen kokouksessa 2008–2015 Salatut elämät Helena Kuula 2020 Pihlajasatu ==Lähteet== == Aiheesta muualla == * Luokka:Suomalaiset näyttelijät Luokka:Suomalaiset teatterinäyttelijät Luokka:Suomalaiset laulajat Luokka:Vuonna 1955 syntyneet Luokka:Elävät henkilöt
CEU

CEU, car equivalent unit, tarkoittaa yhden henkilöauton tarvitsemaa tilaa laivassa tai muussa autonkuljetusvälineessä (esimerkiksi junassa). Yksi CEU vastaa noin yhdeksän neliömetrin pinta-alaa ja noin kymmenen kuutiometrin tilavuutta. CEU:ta käytetään laivojen kuljetuskapasiteetin ilmoittamiseen. Sitä käytetään myös ilmaistaessa eri autolajien kuljetusmääriä autolautoilla, autonkuljetusaluksilla (PCC ja PCTC) tai vaikkapa Kanaalin tunnelissa. Suurten autonkuljetuslaivojen kuljetuskapasiteetti on 4 000–6 500 CEU. Valtamerillä liikennöivien alusten kuljetuskapasiteetti on yleensä yli 4 000 CEU. Ensimmäinen 6 000 CEU:n kokoinen alus aloitti liikennöimisen vuonna 1974. Suurempia aluksia ei ole rakennettu, sillä alusten on haluttu olevan Panamax- kokoa, jotta kuljetus tapahtuu nopeasti. Lisäksi tämänkokoisen aluksen lastaus ja purku tapahtuu kohtuullisen nopeasti, jolloin satamassaoloaika jää lyhyeksi. == Katso myös == * Kaistametri * PCU * TEU Luokka:Logistiikka Luokka:Merenkulku
The Home Depot

The Home Depot on yhdysvaltalainen rautakauppaketju. Se on Yhdysvaltain neljänneksi suurin vähittäismyyjä. Ketju palvelee sekä yksityisiä kuluttajia että rakennusalan ammattilaisia. Yritys perustettiin vuonna 1978 Atlantassa Georgian osavaltiossa, kun farmaseutiksi opiskellut Bernie Marcus ja hänen kollegansa Arthur Blank saivat potkut Handy Dan -nimisen rautakaupan johdosta. He päättivät perustaa uuden rautakaupan, jossa olisi loistava palvelu ja silti muita alhaisemmat hinnat. Kaksi ensimmäistä Home Depot -liikettä avattiin Atlantaan heinäkuussa 1979. Marcus ja Blank vetäytyivät yhtiön johdosta vuonna 2000, ja uudeksi vetäjäksi palkattiin General Electricin johdossa työskennellyt Bob Nardelli, jonka enemmän osakkeenomistajia kuin asiakkaita tai työntekijöitä arvostava työskentelytapa ei saavuttanut suosiota. Nardelli erosi tehtävästä vuonna 2007, ja johtoon astui Frank Blake.Nardelli out at Home Depot, CNN Money 3.1.2007. Viitattu 6.9.2014. The Home Depotilla on Pohjois-Amerikassa noin 2 000 myymälää. Myymälät ovat keskimäärin noin 10 000 neliömetrin kokoisia. Työntekijöitä on yli 325 000\. Muiden Yhdysvaltain suurten ketjujen tavoin se vastustaa ammattiliittoja ja työntekijöiden järjestäytymistä ja käyttää työntekijöistä nimikettä ”associate”. The Home Depot on erilainen perinteiseen rautakauppaan verrattuna. Jokainen myyjä on valmennettu opastamaan asiakasta, ja henkilöstö osaa käyttää jokaista kaupan tuotetta, ja heitä koulutetaan koko ajan. Myymälät ovat auki lähes ympäri vuorokauden, ja myymälöissä voi opetella myyjän johdolla esimerkiksi laatoittamista. Myyjät evät saa kysyä, mitä asiakas haluaa ostaa vaan millaisen haasteen kimpussa hän on. Vuosina 2003–2013 The Home Depot toimi Carsonissa Kaliforniassa sijaitsevan AEG:n omistaman urheilukompleksin, silloiselta nimeltään The Home Depot Centerin, nimisponsorina. ==Katso myös== *Lowe's ==Lähteet== ==Aiheesta muualla== * The Home Depotin sivusto Luokka:Dow Jones Industrial Average Luokka:Yhdysvaltalaiset kauppaketjut Luokka:Yhdysvaltalaiset pörssiyhtiöt Luokka:Rautakauppa
Dee Snider

Dee Snider (s. David Daniel Snider 15. maaliskuuta 1955 New York, New York, Yhdysvallat) on teatraalisen hard rock -yhtyeen Twisted Sisterin laulajana kuuluisuuteen noussut muusikko ja näyttelijä. ==Lapsuus ja nuoruus== Dee Sniderin isä on juutalainen (mutta Deen mukaan luopui uskostaan tämän ollessa 15-vuotias) ja äiti katolinen. Lapsena Snider lauloi kirkkokuorossa sekä useissa koulun kuoroissa. Molemmat suvut olivat Sniderin vanhempien liittoa vastaan. Jo nuorena ikäisiinsä nähden erilaisesti pukeutunut Dee liittyi vuonna 1975 laulajaksi useisiin yhtyeisiin, mutta löysi kohtalonsa seuraavana vuonna liittyessään hiljattain perustettuun Twisted Sisteriin, jonka johtohahmo ja ainoa säveltäjä hänestä tuli vuosikymmeniksi eteenpäin. ==1980-luku== Twisted Sisterin hajottua menestyksekkään ja tapahtumarikkaan uran jälkeen 1980-luvun jälkipuoliskolla Dee perusti Desperadon. Yhtyeessä soittivat myös mm. Iron Maidenin entinen rumpali Clive Burr ja Ozzy Osbournen yhtyeen ex-kitaristi Bernie Torme. Yhtyeen ainoa albumi Bloodied But Unbowed levytettiin vuonna 1990, julkaistiin 1998 ja julkaistiin uudelleenäänityksenä 2006 nimellä Ace ja se sisälsi uusia kappaleita. Siitä on myös liikkeellä epävirallisia kopioita. ==1990-luku== 1990-luvulla Snider perusti Widowmakerin, johon tulivat soittamaan mm. entinen TS-rumpali Joey Franco ja Alice Cooperin kanssa soittanut tuleva Megadeth- ja Savatage-kitaristi Al Pitrelli. Widowmaker julkaisi kaksi albumia, jotka saavuttivat jonkinasteista suosiota. Vuosituhannen lopulla Snider kiersi maailmaa Dee Snider's SMF's -nimisen ('Sick Mother Fuckers') ryhmän kanssa. Sisterien entinen rumpali A. J. Pero soitti tässä kokoonpanossa ajoittain. Keikkaohjelmisto koostui lähes yksinomaan Twisted Sisterien materiaalista. 1998 Dee kirjoitti ja näytteli kauhuelokuvassa Strangeland. ==TS:n paluu ja Deen muut aktiviteetit== thumb|left|250px|Snider vuonna 1999. Vuonna 2001 Snider toimi ääninäyttelijänä PlayStation 2 -peli Jak and Daxter: The Precursor Legacy:n pääpahikselle Golille. Seuraavana vuonna Twisted Sister kokosi rivinsä uudestaan. Dee näytteli itseään TV-elokuvassa Warning: Parental Advisory. Vuosina 2004–2005 Snider toimi Yhdysvaltoja kiertäneen Van Helsing's Curse -nimisen kauhu-/musiikkispektaakkelin kertojanäänenä. Hän on lainannut ääntään myös VH1-musiikkikanavan useille ohjelmille. Vuonna 2005 Dee kiersi taas Twisted Sisterin kanssa mm. Eurooppaa. Dee Snider asuu New Yorkin osavaltiossa vaimonsa Suzeten, neljän lapsensa sekä useiden kouluttamiensa koirien kanssa. Dee ja Suzette ovat olleet naimisissa vuodesta 1981. Dee Snider ja Jay Jay French vierailivat keväällä 2006 ilmestyneellä Lordin The Arockalypse levyllä. Snider aikoo julkaista Dee Does Broadway -albumin, joka koostuu hänen tulkitsemistaan musikaaliklassikoista. == Sooloalbumit == * Never Let the Bastards Wear You Down (2000) * Dee Does Broadway (2012) * We Are the Ones (2016) * For the Love of Metal (2018) * Leave a Scar (2021) ==Aiheesta muualla== *deesnider.com, viralliset sivut * * Luokka:Yhdysvaltalaiset metallimusiikin laulajat Luokka:Vuonna 1955 syntyneet Luokka:Elävät henkilöt
Vladimir Romanov

Vladimir Romanov (, , s. 15. kesäkuuta 1947Romanov: lord of the dance, 22.12.2007 Scotsman.com Vedernikovo, Kalininin alue) on venäläinen liikemies ja pankkiiri, jolla on Liettuan kansalaisuus. Romanov omistaa suoraan tai epäsuorasti useita jalkapalloseuroja Euroopassa: edinburghilaisen Heart of Midlothianin, kaunaslaisen FBK Kaunasin ja minskiläisen FC MTZ-RIPOn. Hänen poikansa Roman Romanov toimii Heartsin puheenjohtajana. Romanov omistaa myös Liettuan ensimmäisen yksityisomisteisen pankin Ūkio bankasin. Hänellä tiedetään olevan liiketoimia Bosnia ja Hertsegovinassa, Serbiassa, Puolassa, Slovakiassa, Valko-Venäjällä sekä muissa Baltian maissa. ==Lähteet== ==Aiheesta muualla== *BBC: Who is Vladimir Romanov? 1 November 2005 Luokka:Liettualaiset henkilöt Luokka:Venäläiset liikemiehet Luokka:Vuonna 1947 syntyneet Luokka:Elävät henkilöt
Lentopelko

Lentopelko eli aerofobia tai aviafobia on lentokoneisiin ja lentokoneilla matkustamiseen liittyvä opittu pelko. Arvioidaan, että jopa 30 % ihmisistä kärsii lentopelosta, ja noin 8 % ei lainkaan suostu matkustamaan lentokoneella. == Syyt == Lentopelkoa ei aiheuta yksin lentäminen, vaan myös muut pelot vaikuttavat ilmiöön. Potilas saattaa esimerkiksi kärsiä myös ahtaan tai korkean paikan kammosta. Toisaalta lentopelkoa voi aiheuttaa se, että potilas pelkää terrorismin ja turbulenssin uhkaa. Myös lentokoneen hallitsemattomuus on vaikuttava tekijä, koska matkustaja ei ohjaa lentokonetta eikä voi poistua koneesta kesken lennon. Pelkoon saattaa vaikuttaa myös aiempi kielteinen kokemus. Jotkut ihmiset syyttävät tiedotusvälineitä lento- onnettomuuksien liiallisesta korostamisesta, varsinkin kuolleiden määrän hehkuttamista. == Oireet ja vaikutukset == Lentopelko oireilee esimerkiksi jännittyneisyytenä ja pinnallisena hengittämisenä. Monet lentopelosta kärsivät ihmiset käyttävät paljon aikaa ennen lentoa kaikkien mahdollisten onnettomuuksien läpikäymiseen. Joidenkin potilaiden on mahdotonta nousta lentokoneeseen, jolloin he joutuvat käyttämään muita liikennevälineitä, kuten autoja, busseja, junia ja laivoja, jotka kaikki ovat lentokoneita hitaampia ja tilastollisesti vaarallisempia. Osalla potilaista pelko siirtyy kuitenkin myös muihin liikennevälineisiin. Arjessa pelko saattaakin olla hyvinkin rajoittava ja haitata esimerkiksi työtä tai rajoittaa lomakohteen tai työ- tai opiskelupaikan valintaa. Kuten monet fobiat, myös lentopelko herättää epämiellyttäviä tunteita myös lentämisestä puhuttaessa, lentokoneen nähdessään, lentokentälle mentäessä tai ilmailusta kertovaa ohjelmaa tai elokuvaa katsottaessa. == Hoito == Lentopelon hoitamiseksi järjestetään lentopelkokursseja tai -valmennuksia. Potilas saattaa hyötyä myös aiheeseen liittyvän kirjallisuuden lukemisesta tai lentopelkoon perehtyneen terveydenhullon ammattilaisen kanssa keskustelusta. Myös Finnair järjestää lentopelkoisille kursseja neljänä viikonloppuna vuodessa Espoossa, Finnairin koulutuskeskuksessa. Jotkut lentopelosta kärsivät henkilöt nauttivat omahoitona alkoholijuomia tai syövät rauhoittavia lääkkeitä ennen lentoonlähtöä. Rauhoittavista lääkkeistä voi olla lyhytaikaista apua oireisiin, mutta varsinaista pelon syytä ne eivät poista. Asiantuntijat varoittavat alkoholin nauttimisesta lentopelkoon, koska alkoholi aiheuttaa riippuvuutta. Korkealla lentävässä koneessa oleva vähäisempi hapen määrä myös korostaa alkoholin vaikutusta, ja humalatilassa potilas voi tulla pahoinvoivaksi. Toisaalta asiantuntijat ovat sitä mieltä, että jos henkilö pystyy kontrolloimaan alkoholin kulutustaan ja juo vain vähän kerralla, alkoholin nauttiminen ennen lentoa ja sen aikana on hyödyllinen keino lievittää pelkoja. Suurin osa heistä kuitenkin ehdottaa mieluummin lentoyhtiöiden koulutusohjelmia niiden pitkäaikaisemman vaikutuksen takia. ==Lähteet== == Aiheesta muualla == *Lentopelko.fi Luokka:Fobiat Luokka:Ilmailu
Abe Lenstra

thumb|Lenstran patsas Heerenveenissä Abe Lenstra (27. marraskuuta 1920 Heerenveen, Alankomaat - 2. syyskuuta 1985) oli friisiläinen jalkapalloilija, jonka parhaat vuodet ajoittuivat 1950-luvulle. Hän pelasi seurauransa aikana useissa joukkueissa, muun muassa vv LTCissa, mutta erityisesti hän on profiloitunut SC Heerenveenin (silloin VV Heerenveen) mieheksi. Seuran nykyinen kotistadion on nimetty Lenstran mukaan 15. maaliskuusta 1986 lähtien. Alankomaiden maajoukkueessa Lenstra pelasi 47 ottelua ja teki 33 maalia. Vuonna 1977 hän sai aivoveritulpan ja joutui viettämään lopun elämänsä pyörätuolissa vuonna 1985 tapahtuneeseen kuolemaansa saakka. == Lähteet == Luokka:Alankomaalaiset jalkapalloilijat Luokka:Vuonna 1920 syntyneet Luokka:Vuonna 1985 kuolleet